
R  A  P  O  R  T    

asupra proiectului de Lege privind respingerea Ordonanţei de urgenţă a Guvernului nr. 50/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale, Camera Deputaţilor fiind Cameră decizională (PLx 631/02.10.2007)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege privind respingerea Ordonanţei de urgenţă a Guvernului nr. 50/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale, Camera Deputaţilor fiind Cameră decizională.


 La întocmirea prezentului raport, Comisia a avut în vedere: 1) avizul favorabil nr. PLx631/09.10.2007 al Comisiei juridice, de disciplină şi imunităţi; 2) avizul  favorabil  nr. 699/30.05.2007 al Consiliului Legislativ.


            Proiectul de lege vizează reglementarea în regim de urgenţă a unor modificări şi completări ale Ordonanţei de urgenţă a Guvernului nr. 88/1997 privind accelerarea privatizării societăţilor comerciale, pe de o parte, pentru fluidizarea procesului de privatizare prin introducerea unei noi proceduri (acordarea „opţiunii”), corelarea şi clarificarea unor prevederi existente susceptibile de interpretări diferite şi, pe de altă parte, pentru stabilirea unui regim clar şi transparent cu privire la acordarea ajutorului de stat în această materie, conform angajamentelor asumate de Autoritatea pentru Valorificarea Activelor Statului, în calitate de integrator al procesului de privatizare, faţă de Comisia Europeană.

             La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Economiei şi Finanţelor: doamna Lucica Diaconescu – şef serviciu, Autorităţii pentru Valorificarea Activelor Statului: domnul Florin Vlădan – consilier, Cancelariei Primului-Ministru:   domnul Ion Mircea Plângu – secretar de stat.    

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din 16 octombrie 2007. 

       În raport de obiectul şi conţinutul său, proiectul de lege face parte din categoria legilor ordinare.

           La lucrările comisiei au fost prezenţi  21 deputaţi, din totalul de 22 membri ai comisiei.


Raportul comisiei a fost de adoptare a proiectului de lege, cu 18 voturi pentru,  2 voturi împotrivă şi o abţinere.  


Proiectul de lege a fost adoptat de Senat în şedinţa din 26 septembrie  2007.

În urma dezbaterii, Comisia pentru politică economică, reformă şi privatizare a hotărât, cu 18  voturi pentru, 2  voturi împotrivă şi o abţinere, să propună plenului Camerei Deputaţilor adoptarea proiectului de Lege privind respingerea Ordonanţei de urgenţă a Guvernului nr. 50/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale.

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind respingerea Ordonanţei de urgenţă a Guvernului nr. 50/2007 pentru modificarea şi completarea Ordonanţei de urgenţă a Guvernului nr. 88/1997 privind privatizarea societăţilor comerciale, Camera Deputaţilor fiind Cameră decizională. 
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

